Source: http://www.ziarulderoman.ro/csm-roman-pierde-doua-puncte-la-brasov/
Timestamp: 2018-01-23 09:39:42+00:00

Document:
CSM Roman pierde două puncte la Brașov – Ziarul de Roman
Catalin Bargaoanu 12/10/2016 22:41	0
Romanul, oraș mic cu echipă mare la handbal feminin
CSM Roman întâlnește luni Corona Brașov
Echipa de handbal feminin CSM Roman a jucat miercuri, 12 octombrie, de la ora 19, pe terenul Coronei Brașov, partida din cadrul etapei a șasea a Ligii Naționale. Handbalistele antrenate de Andon Boshkovski au obținut doar un rezultat de egalitate, după ce, cu puțin înainte de final, avuseseră victoria în mână.
La pauză s-a intrat cu avantaj de două goluri pentru romașcane, 11-9. Corona echilibrează partida și se merge cap la cap până aproape de final. Cu trei minute înainte de sfârșitul partidei, când CSM Roman avea avantaj de un gol, 17-16, Iryna Glibko ratează pentru a doua oară o aruncare de la 7 metri. La faza imediat următoare, tot Glibko faultează pe un contraatac al Coronei, în postură de unu la unu, și primește direct cartonașul roșu, care îi atrage suspendarea pentru meciul de săptămâna vitoare împotriva liderului Dunărea Brăila, apoi – în premieră – și cartonașul albastru, care îi va aduce, cel mai probabil, o sancțiune suplimentară din partea FRH.
Cu o jucătoare în plus pe teren, Corona punctează de la 7 metri și trece, apoi, în avantaj, 18-17, însă Romanul reușește să egaleze din nou, 18-18, cu 40 de secunde înainte de final. Brașovencele nu fructifică ultimul atac, iar CSM Roman obține al treilea rezultat de egalitate al sezonului și primul punct la Brașov după mai bine de trei ani.
„Din păcate, nu am gestionat așa cum trebuie repriza a doua. Am făcut foarte multe greșeli individuale, ne-am precipitat în câteva situații cheie. Până la urmă, este un rezultat de egalitate echitabil pentru ambele formații, având în vedere ceea ce s-a întâmplat astăzi pe teren. Trebuie să eliminăm din multele greșeli pe care le facem, pentru că, în momentul în care întâlnești formații puternice, acestea sancționează orice eroare”, a afirmat viceprimarul Lucian Micu.
Au marcat pentru Corona Brașov: Chiper – 6 goluri, Neagu – 3, Hotea – 3, Crăciun – 2, Tîrcă – 2, Briscan – 1, Corban – 1.
Pentru CSM Roman au punctat: Glibko – 7 goluri, Tošković – 4, Popescu – 3, Tomescu – 2, Chitacu – 1, Stoleru – 1.
Etapa viitoare, CSM Roman va întâlni, pe teren propriu, miercuri, 19 octombrie, liderul Dunărea Brăila. Până atunci, romașcancele încep parcursul european din acest sezon, în turul al doilea preliminar al Cupei EHF, duminică, 16 octombrie, de la ora 11, în Sala Sporturilor din Roman, meci împotriva Alba Fehérvár KC din Ungaria.
În alte două partide din etapa a șasea a Ligii Naționale, disputate marți și miercuri, Dunărea Brăila a trecut acasă de HC Zalău cu 25-20, iar CSM București a învins în deplasare la U Cluj cu 28-19.
1 Dunărea Brăila 6 6 0 0 185 142 18
2 CSM București 6 5 0 1 157 113 15
3 Corona Brașov 6 4 1 1 155 135 13
4 U Cluj 6 3 1 2 170 146 10
5 SCM Craiova 5 3 0 2 165 131 9
6 CSM Roman 6 2 3 1 134 114 9
7 HCM Rm. Vâlcea 5 3 0 2 127 117 9
8 CSM Bistrița 5 3 0 2 141 136 9
9 Măgura Cisnădie 5 2 1 2 130 134 7
10 HC Zalău 6 2 1 3 137 150 7
11 Unirea Slobozia 5 1 1 3 135 152 4
12 Cetate Deva 5 0 0 5 108 155 0
13 Danubius Galați 5 0 0 5 81 121 -1*
14 CSM Ploiești 5 0 0 5 81 160 -3*
* – penalizare de -1 punct pentru folosirea unei jucătoare în stare de suspendare
** – penalizare de -3 puncte pentru neprezentare
Sport 2759 Corona Brașov 34 CSM Roman 181 handbal 844 Liga Nationala 160
Prefectura spune că sunt patru sate fără curent, CJ spune că sunt opt localități afectate
Proiect de lege prin care se interzice parlamentarilor penali “să conducă”

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM